कैलारस में आरटीओ मधु सिंह के नेतृत्व में तहसीलदार नरेश शर्मा एवं शिक्षा विभाग की टीम गुरुवार को प्राइवेट स्कूलों के वाहनों का निरीक्षण करने पहुंचे। इस दौरान बृजपाल ऐकेडमी के ऐसे पांच वाहन जब्त किए गए, जो सुप्रीम कोर्ट की गाइड लाइन का पालन नहीं कर रहे थे। इसके अलावा विवेकानंद स्कूल एवं न्यू होरीजॉन स्कूल के भी तीन वाहन पकड़ गए हैं। उधर सबलगढ़ में तहसीलदार अजय शर्मा, बीईओ टीआर शाक्य एवं टीआई आशीष राजपूत द्वारा निजी स्कूलों में जाकर वाहनों की चेकिंग की गई। इस दौरान किडीज होम स्कूल, प्रोवीडेंस स्कूल, तरुण स्कूल, न्यू हॉरीजोन स्कूल के 10 वाहन पकड़े गए।